# «ҚИЫН» БАЛАЛАРМЕН ӘЛЕУМЕТТІК ЖҰМЫС ЖАСАУ БҮГІНГІ КҮННІҢ ӨЗЕКТІ ІСІ

****

**САПАКОВА Камшат Ильясовна,**

№68 «Жібек жолы» жалпы білім беретін мектебінің әлеуметтік педагогы. Түркістан облысы, Жетісай ауданы

Ұрпақ тәрбиесі қай заманның, қай қоғамның болсын негізгі мәселелері болып келгендігі дәлелдеуді қажет етпейді. Тәрбие ана сүтінен басталып, біреудің біреуге ықпалы арқылы өмір бойы қалыптасатын күрделі құбылыс. Бала тәрбиесі – салғырттыққа, себеп-сылтау іздеуге төзбейді. Оны жүргізу үшін педагогикалық ұжымның кәсіптік білгірлігі, ата-аналардың саналық көзқарасы және осы принциптерге негізделген мектеп және отбасы арасындағы тығыз байланысқан одақ, нәтижелі жұмыс қажет. Соңғы кезде жасөспірімдер, жеткіншектер арасында мектеп қабырғасында жүріп-ақ кейбір келеңсіз оқиғаларға оқушыларымыздың көп ұрынуы, «қиын» бала есебін толықтыруы, сөз жоқ, мұғалімдер мен мектеп ұжымын ойландырады. «Қиын балалар дегеніміз кімдер?» - деген сұраққа, былай жауап беруге болады. Олар мектеп тарапынан ерекше, қосымша бақылауды талап ететін, тәрбиелеуге қарсылық білдіретін балалар. Сонымен қоса, білім деңгейі төмен, тәртібі нашар, сабақтан көп қалатын, мұғалімдердің талабын орындамайтын, адамгершілік деңгейі төмен, топтастарымен үнемі тіл табыса алмайтын, ол кейде психикалық дамуы, ойлау қабілеті кейін қалған, ашуланшақ (әртүрлі жүйке ауруларына шалдыққан) балаларды қиын балалар және қиын жасөспірімдер қатарына жатқызуға болады. Қазіргі уақытта дәрігер, психологтар және инспекторлардың есебінде осындай балалардың пайызы жоғары болып отыр. Бұл қоғамның алға басуына өз кесірін тигізетін де белгілі. Осы жоғарыда айтылып өткен қиын балалармен әлеуметтік жұмыс жасау бүгінгі күннің қажетті және өзекті ісі болып табылады.

Педагог ғылымдар «қиын» балалар мәселерін жан-жақты зерттеуде. Бұл мәселемен 20-30 жылдары  аса  көрнекті педагогтары  мен  психолгтары  А.Макаренко, Шацкий, Выготский, Блонский шұғылданды. Зерттеу  жұмыстарының дәлелденуіне қарағанда  «қиын» балардың шығуына бірнеше  себептер негіз болады. Олар: отбасы тәрбиесінің  дұрыс ұйымдастырылмауы, ата-ананың болмауы, дұрыс талап қоймаушылық  жағдайлар себеп болады. «Қиын» балалардың тәртіптерінің нашарлауының тағы бір  себебі жұртшылықтың, қоғамдық ортаның  тәрбие процестеріне толық көңіл  бөлмеуінен. Балалардың тәртіптерінің  төмендеуі мен нашарлауы 3 топқа  бөлінеді.

І топ: күнделікті мектеп режимін бұзатын, оқығысы келмейтін, кішігірім ұрлық жасап, анда-санда  темекі тартатын оқушылар.

ІІ топ:  кемшіліктермен қатар қоғамдық орындарда бұзақылық  жасап, үлкендерді сыйламайтын оқушылар жатқызылады.

ІІІ топ: денсаулығы нашар, ақыл-ойы өз жасына сәйкес дамымаған, нерв жүйесі әр түрлі ауруларға ұшыраған жасөспірімдер.

Осылардың  барлығы қазақ тілінде шыққан педагогикалық әдебиеттерде «қиын» балалар  деп аталады. Ал, негізінде, І топтағы  оқушыларды «тәртібі төмендеген оқушылар», ал ІІ топтағы оқушыларды «тәртібі нашар оқушылар» деп атап, ІІІ топтағы оқушыларды «тәрбиеленуі қиын оқушылар» деп атаған орынды. Біздер осы оқушылардың бәрін де бір  топқа жатқызып қателесудеміз. Себебі І және ІІ топтағы оқушыларды ғылыми негізде ұйымдастырылған  оқу-тәрбие процесінде 1-2 жылда қайтадан тәрбиелеуге болса, ІІІ топтағы оқушылардың  сырқаты болғандықтан ұзақ тәрбие жұмыстарын жүргізіп, қажет болғанда емдеу әдіс ұйымдастырылады. Сондықтанда зерттеушілер осы топтағы оқушыларды ғана «тәрбиеленуі қиын оқушылар» деп аталынуы керек  деп кеңес береді.

«Бала тәрбиесінің ең  үлкен мектебі –атаананың қарым -қатынасы» - деп В.А.Сухомлинский  айтқандай, «Ата – ана  өз  баласының тәрбиесі үшін  ел, халық  алдында  жауапкер».Жүргізілген  зерттеулеріміздің  нәтижесі  бойынша  «қиын» оқушылардың  тууына итермелейтін тағы бір әсер отбасындағы жетіспеушілік, таршылық. Қазір   материалдық  байлықтың  рухани байлықтан  жоғары тұрған  уақытында  жасөпірімдер  арасында  «анау да керек,  мынау да керек» деген көрсеқызарлықтың әсерінен, «өзгелерде бар нәрсе менде неге жоқ» деген оймен баланың көзқарасының өзгеріне әкеп соғуы мүмкін. Жасөспірім бойындағы жағымды қасиеттерді  дамытуда әлеуметтік-педагогикалық,  психологиялық  әдістерді  қолданып, тәрбиені ерікті, зорлықсыз  түрде іске асыру керек.

Өмірдің қиын жағдайына тап болған отбасыларға мыналар жатады:

1. Жанжалды отбасы (кеңірек тарағаны);

2. Биморальды отбасы (маскүнемдік, төбелес, былапыт сөз)

3.Педагогикалық дәрменсіз отбасы (жалпы мәдениет деңгейінің төмендігі мен психологиялық - педагогикалық мәдениеттің жоқтығы)

4.Асоциалдық отбасы жағдайы жалпы қабылданған әлеуметтік нормалар мен мінезіне ауытқулар бар (ерте бастан ішімдікке, нашақорлыққа үйрену, үйінен қашып, қаңғыбастыққа салыну және басқа да жат қылықтар).

Отбасының қиын жағдайға тап болуының себептері:

1. Ата-ананың педагогикалы білімінің төмендігі;
2. Кедейлік, киын материалдық жағдай;
3. Тұрғын үй мәселесі (оның болмауы) ;
4. Жұмыссыздық;
5. Үйдегі ұрыс-керіс (ата-ананың ажырасуы);
6. Ата-ананың балаға қатыгездік көрсетуі, баланы қадағалаусыз қалдыру;
7. Баланың қажеттіліктеріне көңіл аудармау
8. Ата-ананың қауіпті тәуелділіктері.

Біздер әлеуметтік педагогтар қиын жағдайдағы балаларға мейілінше көмек көрсетіп, мынадай жұмыстар атқарамыз. Олар:жанұяны біріктіру, бірігіп еңбек етуге әзірлеу, жанұяның жалғыз емес екендігін сендіру, сенімділік арттыру, балаларды жағымсыз эмоциялардан, көніл-күйден алшақтату.

***Әлеуметтік педагогтың жұмысы үш негізгі функциядан тұрады :***

1. Білім беру (ата-аналар үшін кеңес беру алаңын ұйымдастыру);
2. Психологиялық (психолог мамандарды тарта отырып жұмыстар ұйымдастыру);
3. Делдалдық (ақпараттандыру, мектеп пен отбасы арасында серіктестік қатынастар мен байланыстар орнату, мамандардың қызметтерін ұйымдастыру және үйлестіру).



***Жұмыстың алғашқы кезеңінде***

* Өмірде қиын жағдайға тап болған балаларды анықтау, толық мәлімет жинау және сараптама жасау;
* Баланың қызығушылығын анықтау;
* Отбасымен жұмыс жасаудың жаңа жолдарын қарастыру, жоспар құру.



Диагностика жасау

Баланың жеке портретін қалыптастыру, өзін-өзі бағалау деңгейін, жеке басының проблемаларын, ерекшелігін, басқа балалармен қарым-қатынасқа түсуде кездесетін қиындықтарын, өмірде қиын жағдайға тап болу себептерін анықтау.

Түзету-дамыту жұмыстары

Тәртібін бақылау алуға, қоршаған ортада өзін ұстай білуге үйрену, айналасындағыларға мейірімді, рухани көзқараспен қарауға, өзіне, өзінің болашағына деген жақсы көзқарасын қалыптастыруға жету жолдарын таңдауға көмектесу, дамыту.

Бағалау, қорытынды шығару

Өмірде қиын жағдайға тап болған балаларға арнаулы әлеуметтік қызмет көрсету бағыттары

* Әлеуметтік – педагогикалық қызметтер
* Әлеуметтік – тұрмыстық қызметтер
* Әлеуметтік – медициналық қызметтер
* Әлеуметтік – психологиялық қызметтер
* Әлеуметтік – экономикалық қызметтер
* Әлеуметтік – құқықтық қызметтер

Отбасында қиынжағдайына тап болған балаларға қолдау көрсету нәтижесінде, отбасындағы әлеуметтік – педагогикалық проблемалар есепке алынады.

* Проблемалардың алдын алу, шешуде уақытылы көмек беріледі.
* Баланың, отбасының құқығы қорғалады.
* Ата-ананың құқықтық сауаттылығы және психологиялық, педагогикалық сауаттылығын арттырылады.
* Өмірде қиын жағдайға тап болған отбасының балалар саны азаяды. Отбасының мектеппен тығыз қарым-қатынасы орнатылып, мектеппен тәрбие институты ретінде қатынас жасалады.

А.С. Макаренко: «Тәрбие–баламен сөйлесумен, оған ақыл-кеңес берумен  ғана шектелмейді. Тәрбие – тұрмысты дұрыс  ұйымдастыра білуде, балаға әркімнің өз жеке басы арқылы үлгі-өнеге көрсетуінде»,-деген.Баланы жас кезінен бастап сыйлап, қадір-қасиетін, ар-намысын бағалап, дұрыс сөйлеп, дұрыс қарым-қатынас жасаған абзал деп ойлаймын.

**Пайдаланылған әдебиеттер:**

1. ["Өмірдің қиын жағдайына тап болған балалармен жұмыс моделі" (infourok.ru)](https://infourok.ru/mirdi-iin-zhadayina-tap-bolan-balalarmen-zhmis-modeli-1651568.html?ysclid=l6euz2hlvq871850394)
2. [«Өмірдің қиын жағдайына тап болған отбасындағы балаларымеy жұмыс» - коррекционная школа, презентации (kopilkaurokov.ru)](https://kopilkaurokov.ru/corect/presentacii/omirdin_k_iyn_zhag_daiyna_tap_bolg_an_otbasyndag_y_balalarymiey_zhu_mys?ysclid=l6ev3rtf14185468487)

[Қиын балаларға педагогикалық көмек көрсету жолдары (referat911.ru)](https://www.referat911.ru/Pedagogika/iyn-balalara-pedagogikaly-kmek-krsetu/82565-1726321-place1.html)